CELEX: 62019CN0876
Language: hr
Date: 2019-11-29 00:00:00
Title: predmet C-876/19 P: Žalba koju je 29. studenoga 2019. podnio PlasticsEurope protiv presude Općeg suda (peto vijeće) od 20. rujna 2019. u predmetu T-636/17, PlasticsEurope protiv ECHA-e

17.2.2020   
            
            
               HR
            
            
               Službeni list Europske unije
            
            
               C 54/36
            
         
      Žalba koju je 29. studenoga 2019. podnio PlasticsEurope protiv presude Općeg suda (peto vijeće) od 20. rujna 2019. u predmetu T-636/17, PlasticsEurope protiv ECHA-e
      (predmet C-876/19 P)
      (2020/C 54/40)
      Jezik postupka: engleski
      
         Stranke
      
      
         Žalitelj: PlasticsEurope (zastupnici: R. Cana, E. Mullier, F. Mattioli, avocats)
      
         Druge stranke u postupku: Europska agencija za kemikalije, Francuska Republika, ClientEarth
      
         Zahtjevi
      
      Žalitelj od Suda zahtijeva da:
      
                  —
               
               
                  ukine presudu Općeg suda u predmetu T-636/17;
               
            
                  —
               
               
                  poništi Odluku izvršnog direktora ECHA-e ED/30/2017 od 6. srpnja 2017.;
               
            
                  —
               
               
                  podredno, vrati predmet Općem sudu na ponovno odlučivanje o žaliteljevoj tužbi za poništenje;
               
            
                  —
               
               
                  naloži tuženiku snošenje troškova ovog postupka, uključujući troškove postupka pred Općim sudom.
               
            
         Žalbeni razlozi i glavni argumenti
      
      U prilog svojoj žalbi žalitelj ističe sljedeće žalbene razloge:
      
                  A.
               
               
                  Opći je sud počinio pogrešku koja se tiče prava pogrešno protumačivši Uredbu REACH (1) i utvrdivši da Agencija nije dužna dokazati postojanje znanstvenih dokaza o vjerojatnim ozbiljnim učincima na temelju članka 57. točke (f) Uredbe REACH.
               
            
                  B.
               
               
                  Opći je sud počinio pogrešku koja se tiče prava u ocjeni dokaza kojima raspolaže te u ocjeni činjenica poduprtih tim dokazima. Točnije, Sud je pogriješio zaključivši da je ECHA utvrdila „vjerojatne” ozbiljne učinke; propustio je ispitati je li ECHA doista procijenila informacije o jednakoj razini zabrinutosti i umjesto toga se pogrešno pouzdao u ECHA-inu tvrdnju da je kriterij zadovoljen; pogriješio je odbivši žaliteljev tužbeni razlog u pogledu relevantnosti zaključaka Europske agencije za sigurnost hrane (EFSA) u ovom predmetu; pogriješio je zaključivši da EFSA-ini zaključci idu u prilog ECHA-inoj odluci i u skladu su s njom; iskrivio je dokaze koje su stranke podnijele.
               
            
                  C.
               
               
                  Opći je sud povrijedio načelo jednakog postupanja postupivši prema žalitelju manje povoljno nego prema ECHA-i.
               
            
                  D.
               
               
                  Opći je sud počinio pogrešku koja se tiče prava pogrešno protumačivši članak 2. stavak 8. točku (b) REACH uredbe i povrijedio je svoju obvezu obrazlaganja propustivši se očitovati o žaliteljevim dodatnim argumentima o intermedijerima.
               
            
         (1)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL 2006., L 396, str. 1.) (posebno izdanje na hrvatskom jeziku, poglavlje 13., svezak 23., str. 3.)